Pasiūlymas Tarybos reglamentas dėl PEACE programos pratęsimo ir naujų įsipareigojamųjų asignavimų skyrimo, iš dalies keičiantis Reglamentą (EB) Nr. 1260/1999, nustatantį bendrąsias nuostatas dėl struktūrinių fondų /* KOM/2004/0631 galutinis - AVC 2004/0224 */





Briuselis, 13.10.2004 KOM(2004)631 galutinis 2004/0224(AVC) Pasiūlymas TARYBOS REGLAMENTAS dėl PEACE programos pratęsimo ir naujų įsipareigojamųjų asignavimų skyrimo, iš dalies keičiantis Reglamentą (EB) Nr. 1260/1999, nustatantį bendrąsias nuostatas dėl struktūrinių fondų (pateikta Komisijos) AIŠKINAMASIS MEMORANDUMAS ES remia taikos procesą Šiaurės Airijoje ir visoje Airijos Respublikoje ar jos dalyse. Nuo 1995 m. PEACE programa siekia strateginio tikslo „sustiprinti pažangą kuriant taikią ir stabilią visuomenę bei skatinti susitaikymą“. Ši unikali struktūrinių fondų misija tęsia darbą, kurį pradėjo Specialioji paramos programa (PEACE I), pradėta 1995-1999 po to, kai svarbiausios sukarintos regiono organizacijos paskelbė paliaubas. 1998 balandį Belfaste („Didžiojo penktadienio“ dieną) pasirašyta sutartis padėjo politinį pamatą taikos procesui, įskaitant galių perdavimą Šiaurės Airijos Susirinkimui ir Vykdomajam Komitetui, įsteigtiems 1999 metų gale. Visos 2000-2004 m. Programos išlaidos sudaro 708 milijonų eurų, iš kurių keturi struktūriniai fondai skyrė 531 milijonų eurų (80% skirta Šiaurės Airijai, 20% pasienio regionui). 15% visų asignavimų skirta tarpvalstybiniams projektams. 2004 m. gegužės 18 d. Jungtinės karalystės ir Airijos ministrai pirmininkai kreipėsi į Europos Komisijos pirmininką prašydami pratęsti EB dalyvavimą PEACE programoje dar dvejus metus (2005-2006), nes tai, jų nuomone, yra labai svarbu stiprinant taikos ir susitaikymo procesą. 2004 m. birželio 16 d. Komisijos pirmininkas Romano Prodi atsakė, kad Komisija sutinka tęsti šias pastangas. Jis taip pat pridėjo, kad tol, kol Europos Taryba nesuteiks aiškaus mandato šiems tikslams pasiekti, Komisijai bus sunku pateikti biudžetinius ir įstatyminius pasiūlymus, leidžiančius įgyvendinti šiuos norus. 2004 m. birželio 17-18 d. Europos Taryba atsižvelgė į esamus taikos proceso Šiaurės Airijoje sunkumus ir patvirtino savo paramą dviejų vyriausybių pastangoms iš naujo atkurti perimtas institucijas. Siekdama paremti šias pastangas, Europos Taryba paprašė Komisijos išnagrinėti galimybes suderinti veiksmus pagal PEACE II programą su struktūrinių fondų programomis, besibaigiančiomis 2006 metais. 2004/0224(AVC) Pasiūlymas TARYBOS REGLAMENTAS dėl PEACE programos pratęsimo ir naujų įsipareigojamųjų asignavimų skyrimo, iš dalies keičiantis Reglamentą (EB) Nr. 1260/1999, nustatantį bendrąsias nuostatas dėl struktūrinių fondų EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 161 straipsnį, atsižvelgdama į Komisijos pasiūlymą[1], atsižvelgdama į Europos Parlamento nuomonę[2], atsižvelgdama į Europos ekonomikos ir socialinių reikalų komiteto nuomonę[3], atsižvelgdama į Regionų komiteto nuomonę[4], kadangi: (1) Pagal Tarybos reglamento (EB) Nr. 1260/1999[5] 7 straipsnio 4 dalį, 1 tiksle numatyta programa, skirta taikos procesui remti Šiaurės Airijos ir Airijos pasienio teritorijose, vadinama PEACE, buvo sukurta 2000-2004 m. laikotarpiui. (2) 2004 m. birželio 17 ir 18 d. Briuselyje vykusios Europos Vadovų Tarybos išvadų Komisija yra raginama išnagrinėti galimybę suderinti programos PEACE II ir Tarptautinio Fondo už Airiją teikiamą paramą su kitų struktūrinių fondų remiamų programų, kurios baigtųsi 2006 m., parama ir išnagrinėti jos poveikį biudžetui. (3) Dėl būtino taikos proceso Šiaurės Airijoje stiprinimo, prie kurio iki šiol PEACE programa prisidėjo savo originaliu ir esminiu įnašu, ir toliau reikia prisidėti teikiant Europos bendrijos finansinę paramą atitinkamiems regionams ir pratęsti PEACE II programą dar dvejiems metams. (4) Todėl reikėtų iš dalies pakeisti Tarybos reglamentą (EB) Nr. 1260/1999, siekiant dvejais metais pratęsti programos PEACE įgyvendinimo laikotarpį, kuris tokiu atveju sutaptų su nustatytu struktūrinių fondų programavimo laikotarpiu. PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1260/1999 iš dalies keičiamas taip: 1) 7 straipsnis keičiamas taip: a) 1 skyriaus 1 dalyje sumą „195“ pakeisti į „195,1“; b) 2 skyriaus 2 dalyje sumą „135,9“ pakeisti į „136“; c) 4 skyriaus 1 dalyje metus „2000-2004“ pakeisti į „2000-2006“; 2) Reglamento (EB) Nr. 1260/1999 I priedas yra pakeičiamas šio reglamento priedo tekstu. 2 straipsnis Šis reglamentas įsigalioja dvidešimtąją dieną nuo jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas PRIEDAS „I PRIEDAS STRUKTŪRINIAI FONDAI Įsipareigojamųjų asignavimų metinis paskirstymas 2000-2006 m. (minėtas 7 straipsnio 1 dalyje) (milijonai eurų, 1999 m. kainos) [pic]” [1] OL C […], […], p. […]. [2] OL C […], […], p. […]. [3] OL C […], […], p. […]. [4] OL C […], […], p. […]. [5] OL L 161, 1999 6 26, p. 1. Reglamentas su paskutiniais pakeitimais, padarytais 2003 m. Stojimo aktu.